OpenLLM-France/wikimedia huggingface dataset:
# Tul·lus

Tul·lus (llatí: Tullus [túllʊs]) és un praenomen romà utilitzat durant la Monarquia i esdevengut molt poc freqüent durant la República, fins al punt que cap al segle i aC ja es considerava arcaic. No fou mai particularment comú, però donà nom a la gens Túl·lia i també al cognomen Tul·lus. La forma femenina era Túl·lia. No se solia abreujar, però ocasionalment adoptava l'abreviatura Tul..
El personatge principal que portà aquest nom fou Tul·lus Hostili, tercer rei de Roma. Altres personatges que portaren aquest nom foren Tul·lus Cleli i tal vegada Ati Tul·lus o Tul·lus Ati. En qualsevol cas, Varró ja considerava que a la seva època el prenom era obsolet.
Es tracta d'un prenom d'origen llatí però probablement també usat en altres llengües sabèl·liques, a jutjar pel cas de Tul·lus Ati, líder dels volscs. De tota manera, en personatges de la història més antiga de Roma no resta clar si Tul·lus és el praenomen o bé un cognomen, car els mateixos historiadors romans sovint n'inverteixen l'ordre. Pel que fa al significat, hom l'ha volgut relacionar amb l'arrel tul- 'resistir', que també és a l'origen de la forma verbal tuli, tema de perfet del verb fero 'portar', 'resistir'.

## Referències

* 1 2 Dictionary of Greek and Roman Biography and Mythology.
* 1 2 «Tullus». Realencyclopädie der classischen Altertumswissenschaft. [Consulta: 25 setembre 2020].
* 1 2 Chase, George Davis «The Origin of Roman Praenomina». Harvard Studies in Classical Philology, VIII, 1897.
# The Witcher 2: Assassins of Kings

The Witcher 2: Assassins of Kings (polonès: Wiedźmin 2: Zabójcy królów) és un videojoc de rol d'acció desenvolupat per CD Projekt i basat en els llibres d'Andrzej Sapkowski. És la seqüela del joc del 2007 The Witcher. Va ser llençat per a Microsoft Windows, Xbox 360, OS X i Linux.
Els jugadors porten en Geralt de Rivia, un caçador de monstres. El joc està ambientat en un món de fantasia inspirat en la història de Polònia i la mitologia eslava.
El joc va tenir un gran èxit comercial i va ser aclamat per la crítica. El maig de 2012 va arribar a les 1,7 milions de còpies venudes. La seva seqüela, The Witcher 3: Wild Hunt va sortir a la venda el maig de 2015.

## Referències

* ↑ «The Witcher 2: Assassins of Kings - PC». IGN. [Consulta: 5 novembre 2014].
* ↑ Onyett, Charles. «The Witcher 2 Sells 1.7 Million». IGN, 30-05-2012. [Consulta: 22 desembre 2018].

## Enllaços externs

* The Witcher 2: Assassins of Kings - Lloc web oficial
* The Witcher 2: Assassins of Kings a Internet Movie Database (anglès)
* Anàlisi al diari Ara/VaDeJocs (enllaç original no actiu però recuperat per Internet Archive) (català)
# Riccardo Stacchiotti

Riccardo Stacchiotti (Recanati, província de Macerata, 8 de novembre de 1991) és un ciclista italià, professional des del 2014. Actualment corre a l'equip Nippo-Vini Fantini.

## Palmarès

* 2015
** 1r a la Volta a Hokkaidō i vencedor de 2 etapes
* 2018
** Vencedor d'una etapa al Tour de Bihor-Bellotto
** Vencedor d'una etapa al Gran Premi Nacional 2 de Portugal
** Vencedor de 2 etapes a la Volta a Portugal
* 2019
** Vencedor d'una etapa al Giro de Sicília
** Vencedor d'una etapa al Sibiu Cycling Tour

### Resultats al Giro d'Itàlia

* 2015. 152è de la classificació general
* 2016. 155è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Academy of Interactive Arts & Sciences

Academy of Interactive Arts & Sciences (AIAS) és una organització sense ànim de lucre que promou el programari d'entreteniment, com poden ser els videojocs, en el qual celebra una cerimònia que s'anomena DICE Awards (per les sigles de Dissenyar, Innovar, Comunicar i Entretenir) que es fa anualment des del 1998. L'organització està composta per professionals de la indústria, i només els membres més professionals són els qui voten pel millor programari d'entreteniment de l'any. L'AIAS va ser creat el 1996.
L'Academy of Interactive Arts & Sciences (AIAS) va començar en un principi el 1992 per un petit grup de professionals de Los Angeles que volien encoratjar a professionals creatius de Hollywood en les seves activitats, com va passar amb desenvolupadors de videojocs de Silicon Valley. Andrew Zucker, un advocat de Beverly Hills va fundar-la.

## Referències

* ↑ «DICE Summit shakes up its format for game creator talks and renames industry awards» (en anglès). Venture Beat, 24-10-2012. [Consulta: 20 març 2023].
* ↑ «AIAS to honor Phil Spencer» (en anglès). Games industry, 03-02-2022. [Consulta: 20 març 2023].
* ↑ «DICE Awards turn 20: How gaming’s Academy Awards have grown» (en anglès). Venture Beat, 21-02-2017. [Consulta: 20 març 2023].

## Enllaços externs

* The Academy of Interactive Arts & Sciences (anglès)
# Stradbally

Stradbally (en gaèlic irlandès An Sráidbhaile que vol dir «el carrer de la vila») és una vila d'Irlanda, al comtat de Laois, a la província de Leinster. Es troba a les terres mitjanes d'Irlanda a 12 kilòmetres de Port Laoise, a la que enllaça amb la carretrea N80. És coneguda per les seves curses d'automòbils al Curragh, pel Steam Rally i l'Electric Picnic.

## Demografia

Entre 2002 i 2006 la població de Stradbally es va reduir lleugerament:
* 2002 ... 1.634
* 2006 ... 1.554 ... -4,2%
* 2011 ... 1.626 ... +4,6%

## Història

La història de Stradbally es remunta al segle VI quan es va establir un monestir a Oughaval, prop de la vila i en l'actual parròquia. Més tard Stradbally es va desenvolupar sota la influència de la família Cosby, propietaris de Stradbally Hall situada a l'oest del carrer principal, a finals del segle xvii.

## Personatges

* Cecil Day-Lewis, Poeta Llorejat del Regne Unit i pare de l'actor Daniel Day-Lewis
* Walter Shanly polític canadenc
* Kevin O'Higgins era de Stradbally
* Colm Begley, polític australià i jugador de futbol gaèlic

## Referències

* 1 2 3 «Draft Stradbally Town Plan». Laois County Council. Arxivat de l'original el 2008-10-30. [Consulta: 11 agost 2013].

## Enllaços externs

* Lewis Topographical Dictionary of Ireland (1837) - Stradbally (Queen's County)
# The Hate Lovers

The Hate Lovers és un col·lectiu de dones de Barcelona que es dediquen a diferents disciplines com el grafit, la il·lustració, el tatuatge, la fotografia i altres, vinculades amb l'street art i amb l'espai públic com a eix d'actuació i apropiació.
El col·lectiu té com a prioritat visibilitzar a altres dones artistes i realitzar treballs col·laboratius amb dones d'altres llocs del món. Consideren el seu treball en comú com un element de cohesió social, identitari, educatiu i formatiu, d'entreteniment i de relació, tenint sempre present la valorització i la visibilitat de la dona.

## Referències

* ↑ montanacolorstv. «I'M SORRY MAMA III», 29-09-2016. [Consulta: 18 juny 2019].
* ↑ «The Hate Lovers». CCCB, 19-03-2019. [Consulta: 18 juny 2019].
* ↑ Bernal, Mauricio. «El grafiti es posa feminista». El Periódico, 23-08-2018. [Consulta: 18 juny 2019].
* ↑ «The Hate Lovers: el grafiti desde la perspectiva feminista». M-Arte y cultura visual, 08-05-2018. [Consulta: 18 juny 2019].
# Rouxelita

La rouxelita és un mineral de la classe dels sulfurs. Rep el nom en honor de Jean Rouxel (24 de febrer de 1935 - 19 de març de 1998), químic, professor i fundador de l'Institut des Matériaux, de la Universitat de Nantes, a França.

## Característiques

La rouxelita és una sulfosal de fórmula química Cu₂HgPb$_{23}$Sb$_{27}$S$_{65.5}$. Va ser aprovada com a espècie vàlida per l'Associació Mineralògica Internacional l'any 2002. Cristal·litza en el sistema monoclínic.
Segons la classificació de Nickel-Strunz, la rouxelita pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, cosalita, freieslebenita, marrita, cannizzarita, wittita, junoïta, neyita, nordströmita, nuffieldita, proudita, weibul·lita, felbertalita, angelaïta, cuproneyita, geocronita, jordanita, kirkiïta, tsugaruïta, pillaïta, zinkenita, scainiïta, pellouxita, chovanita, aschamalmita, bursaïta, eskimoïta, fizelyita, gustavita, lil·lianita, ourayita, ramdohrita, roshchinita, schirmerita, treasurita, uchucchacuaïta, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

Va ser descoberta a la mina Buca della Vena, situada a Ponte Stazzemese, dins el municipi de Stazzema (Província de Lucca, Itàlia). També ha estat descrita a la propera monte Arsiccio Mine, dins el mateix municipi, i en tres mines més de les regions de Košice i Žilina, a Eslovàquia. Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Rouxelite» (en anglès). Mindat. [Consulta: 27 desembre 2019].
# Academic Ranking of World Universities

La llista Academic Ranking of World Universities és una classificació d'universitats elaborada per la Universitat de Xangai Jiao Tong des del 2003. Per elaborar el rànquing usa una fórmula matemàtica que té en compte els següents factors:
* Exalumnes i professors guanyadors del Premi Nobel o la Medalla Fields (10-30%)
* Quantitat d'articles citats en 21 categories de coneixement (20%)
* Quantitat d'articles publicats en revistes de prestigi (com Nature o Science) (20-30%)
* Rendiment acadèmic (10%)
La Universitat Harvard encapçala el rànquing, seguida de la Universitat Stanford. El MIT i Cambridge s'han disputat els següents llocs en els darrers anys, en competència amb altres universitats anglosaxones (fins al vintè lloc del 2009 no apareix la Universitat de Tòquio, fora del domini dels Estats Units i, en menor grau, Anglaterra). Al rànquing no hi apareix cap universitat catalana, i la Universitat de Barcelona és la més ben classificada de tot l'àmbit hispà.

## Referències

* ↑ Shanghai Jiao Tong University. «Academic Ranking of World Universities 2007». Graduate School of Education, Shanghai Jiao Tong University, 2007. Arxivat de l'original el 18 febrer 2008. [Consulta: 19 febrer 2008].

## Enllaços externs

* Academic Ranking of World Universities - Lloc web oficial
# Xenó d'Hermione

Xenó d'Hermíona (grec antic: Ξένων, llatí: Xenon) fou un tirà de l'antiga Grècia de la ciutat d'Hermíona. Segons Polibi, fou un dels pocs que va abdicar voluntàriament el seu poder tirànic i va permetre a la ciutat unir-se a la Lliga Aquea.

## Referències

* ↑ «Xenon». A: William Smith (ed.). A Dictionary of Greek and Roman biography and mythology (en anglès). Londres: John Murray, 1870.
# Talègol ocel·lat

El talègol ocel·lat(Leipoa ocellata) és una espècie d'ocell de la família dels megapòdids (Megapodiidae) que viu en zones de "mallee" i garrigues a zones semiàrides de la meitat sud d'Austràlia. És l'única espècie del gènere Leipoa Gould, 1840.

## Referències

* ↑ «Talègol ocel·lat». Cercaterm. TERMCAT, Centre de Terminologia. Rev. 20/05/2023(català)
# Tyrannochthonius archeri

Tyrannochthonius archeri és una espècie d'aràcnid de l'ordre Pseudoscorpionida de la família Chthoniidae.

## Distribució geogràfica

Es troba de forma endèmica a Alabama (Estats Units).

## Referències

* ↑ Texas A&M University
# Revolta dels angolars

La revolta dels angolars, també coneguda com a revolta del rei Amador fou un episodi de la història de São Tomé i Príncipe, ocorregut el 1595. Va constituir un dels diversos aixecaments d'esclaus ocorreguts a l'època contra el domini de Portugal. La revolta va ser liderada per Amador, rei dels combatents, el 9 de juliol de 1595, les forces del qual van marxar sobre la capital, São Tomé, però fou subjugada l'any següent, amb la presó i execució d'Amador (1596). Els revoltats van arribar a controlar dos terços del territori de l'illa.
A partir de 4 de gener de 2005 la data fou convertida en festa nacional en homenatge al rei Amador, líder de la revolta. Aquest personatge també és homenatjat en els bitllets de banc de Cap Verd.

## Referències

* ↑ LEMOS, Carlos Neves. Esboço Histórico das Ilhas de S.Tomé e Príncipe. 1975.
# Abel Mathías Hernández Platero

Abel Mathías Hernández Platero (Pando, 8 d'agost de 1990) és un futbolista internacional uruguaià que juga al Palermo d'Itàlia.

## Biografia

Nascut a Pando, departament de Canelones, La Joya va començar a jugar professionalment al Central Español de Montevideo, marcant immediatament cinc gols en quatre partits. Després va jugar al Club Atlético Peñarol i més endavant amb la selecció de futbol de l'Uruguai categoria sub 20. El 2 de febrer de 2009, Hernández signa un contracte amb el club italià Palermo.
Amb la selecció nacional del seu país, va ser convocat l'11 d'agost de 2010 per l'entrenador de la Celeste, Óscar Washington Tabárez per jugar un partit amistós contra Angola (2-0) a Lisboa. Hernández va marcar un dels dos gols que va donar la victòria a l'Uruguai.
El 31 de maig de 2014 va entrar a la llista definitiva de seleccionats per disputar la Copa del Món de Futbol de 2014 al Brasil.

## Palmarès
### Internacional
#### Uruguai

* Copa Amèrica de futbol 2011: Campions.

## Referències

* ↑ «Cavani, Hernandez give Uruguay 2-0 win vs Angola». USA Today, 12-09-2011 [Consulta: 11 agost 2010].
* ↑ Angola - Uruguay 0:2 (0:0), kicker.de (alemany)
* ↑ «Plantel definitivo para Brasil 2014» (en castellà). auf.org.uy, 31-05-2014. Arxivat de l'original el 2014-05-31. [Consulta: 17 juny 2014].

## Enllaços externs

* Perfil Arxivat 2009-08-21 a Wayback Machine. (castellà)
* Notícies i perfil Arxivat 2010-02-09 a Wayback Machine. abelhernandez.co.uk (anglès)
# Woodhouseïta

La woodhouseïta és un mineral de la classe dels fosfats, que pertany al grup de la beudantita. Anomenada així pel professor Charles Douglas Woodhouse, mineralogista i col·leccionista de minerals de la Universitat de California. La woodhouseïta és l'anàleg de calci de la svanbergita.

## Característiques

La woodhouseïta és un fosfat de fórmula química CaAl₃(PO₄)(SO₄)(OH)₆. Cristal·litza en el sistema trigonal. La seva duresa a l'escala de Mohs és 4,5.
Segons la classificació de Nickel-Strunz, la woodhouseïta pertany a «08.BL: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 3:1» juntament amb els següents minerals: beudantita, corkita, hidalgoïta, hinsdalita, kemmlitzita, svanbergita, graulichita-(Ce), gal·lobeudantita, arsenogoyazita, arsenogorceixita, arsenocrandal·lita, benauita, crandal·lita, dussertita, eylettersita, gorceixita, goyazita, kintoreïta, philipsbornita, plumbogummita, segnitita, springcreekita, arsenoflorencita-(La), arsenoflorencita-(Nd), arsenoflorencita-(Ce), florencita-(Ce), florencita-(La), florencita-(Nd), waylandita, zaïrita, arsenowaylandita, florencita-(Sm), viitaniemiïta i pattersonita.

## Formació i jaciments

Es troba en vetes de quars en dipòsits d'andalusita (mina Champion, Califòrnia); com a producte d'alteració argíl·lica en dipòsits minerals en vetes hidrotermals o disseminats, on reemplaça apatita (Summitville, Colorado); rarament també es troba formada a partir del guano. A la seva localitat tipus s'ha descrit associada a topazi, augelita, latzulita, pirofil·lita.

## Referències

* ↑ «Woodhouseite» (en anglès). Mindat. [Consulta: 7 novembre 2015].
* ↑ «Woodhouseite» (en anglès). Handbook of Mineralogy. Arxivat de l'original el 2019-05-08. [Consulta: 30 maig 2018].
# Riccardo Muti

Riccardo Muti (Nàpols, 28 de juliol de 1941) és un director d'orquestra italià, conegut per ser el director musical del teatre d'òpera La Scala de Milà, càrrec que va ocupar entre el 1986 i el 2005. Com a director, se l'aprecia per ser rigorós i acurat, però se l'acusa de ser tirànic i capritxós.
El 1967, Muti es converteix en el primer italià a guanyar el prestigiós Premi Guido Cantelli de joves directors.
Ha treballat com a director principal d'algunes de les orquestres i festivals més prestigiosos del món. Ha dirigit:
* El Maggio Musicale Fiorentino de 1968 a 1980.
* L'Orquestra Philharmonia de Londres, a partir de 1972 com a successor d'Otto Klemperer.
* L'Orquestra de Filadèlfia, de 1980 a 1992, amb la que realitza diverses gires internacionals.
* L'Orquestra del Teatre de La Scala, de 1985 a 2005.
També és convidat regularment per l'Orquestra Filharmònica de Berlín i l'Orquestra Filharmònica de Viena, i pel Festival de Salzburg des de 1971, on se li reconeix la seva interpretació de les òperes de Mozart. Ha treballat regularment amb els teatres d'òpera de Filadèlfia, Múnic, Viena i Londres, a més del Festival de Ravenna.
En la seua feina al Teatre de La Scala, Muti destaca per explorar obres poc conegudes del repertori neo-clàssic, com Lodoiska de Luigi Cherubini i La Vestale de Gaspare Spontini.
L'any 2000 li va ser concedit el Premi de la Fundació Wolf de les Arts de Jerusalem.
El 16 de març de 2005 l'orquestra i l'equip de La Scala van exigir, per majoria, la renúncia del director. L'origen de la disputa neix de la renúncia del gerent general del teatre, Carlo Fontana, per problemes amb Muti. El 2 d'abril Muti dimiteix citant l'«hostilitat» de membres del personal.
El 2003 fou nomenat doctor honoris causa per la Universitat de Barcelona. El maig de 2011 fou guardonat amb el Premi Príncep d'Astúries de les Arts.

## Referències

* ↑ «Premi Príncep d'Astúries 2011». Arxivat de l'original el 2011-12-17. [Consulta: 6 maig 2011].
# Talègol bec-roig

El talègol bec-roig (Talegalla cuvieri) és una espècie d'ocell de la família dels megapòdids (Megapodiidae) que viu a la selva del nord-oest de Nova Guinea, i a les illes de Salawati i Misool.

## Referències

* ↑ «Talègol bec-roig». Cercaterm. TERMCAT, Centre de Terminologia. Rev. 11 octubre 2024(català)
# Trevor John Francis

Trevor John Francis (Plymouth, 19 d'abril de 1954 - Marbella, 24 de juliol de 2023) fou un futbolista anglès dels anys 1970 i 1980 i entrenador.

## Trajectòria

Francis començà la seva carrera al Birmingham City, club on romangué durant quasi tota la dècada de 1970. En tractar-se d'un club modest no assolí títols amb el Birmingham, però el 1977, l'entrenador Don Revie, el cridà per a jugar amb la selecció d'Anglaterra, en un partit amb derrota per 2 a 0 enfront Holanda. El 1978 jugà breument al Detroit Express de la North American Soccer League (NASL).
El Nottingham Forest, el campió de lliga dirigit per Brian Clough, apostà per Francis pagant una total de £1 milió de lliures. Fou el primer futbolista traspassat per aquesta xifra al futbol anglès. El maig de 1979 es proclamà campió de la Copa d'Europa de futbol en derrotar el Malmö suec a Múnic, on fou l'autor de l'únic gol del partit. La temporada següent repetí títol en vèncer l'SV Hamburg a Madrid, però aquest cop Francis no va poder disputar la final per una lesió al tendó d'Aquil·les.
Aquesta lesió el mantingué sis mesos sense jugar. Un cop recuperat jugà alguns partits més amb el Forest i el 1981 fou traspassat al Manchester City per 1,2 milions de £. Marcà 12 gols en 26 partits de lliga al club. En acabar la temporada formà part de la plantilla que jugà el Mundial de 1982, on marcà dos gols. Aquell mateix estiu fou traspassat a la Sampdoria, que pagà £700.000 lliures. Al club genovès guanyà la Coppa Italia el 1985.
Atalanta, Rangers FC, Queens Park Rangers i Sheffield Wednesday foren els seus darrers clubs. En aquests dos darrers compaginà les tasques de jugador i entrenador. La seva carrera d'entrenador continuà al Birmingham City i al Crystal Palace.
El 1998 fou escollit per la Football League a la llista de les 100 llegendes del futbol anglès.

## Palmarès
### Detroit Express

* Divisió Central de l'American Conference de la NASL:
** 1978

### Nottingham Forest

* Copa d'Europa de futbol:
** 1978-79, 1979-80
* Supercopa d'Europa de futbol:
** 1979

### Sampdoria

* Copa italiana de futbol:
** 1985

### Rangers

* Copa de la Lliga escocesa de futbol:
** 1986-87

### Sheffield Wednesday

* Copa de la Lliga anglesa de futbol:
** 1990-91

## Referències

* ↑ Lacey, David «Forest reach the summit». The Guardian [Londres], 31-05-1979 [Consulta: 26 maig 2010].
* ↑ James, Gary. Manchester: The Greatest City. Leicester: Polar, 2002, p. 345. ISBN 1899538224.
* ↑ Lawford, Mark «Charles, Platt, Souness, Walker, Rush and Gascoigne - the best and worst British footballers who've played in Italy». Daily Mail [Londres], 17-02-2009.
* ↑ «Football Legends list in full». BBC Sport, 05-08-1998 [Consulta: 10 gener 2009].

## Enllaços externs

* Perfil d'entrenador a soccerbase
# The Monsterican Dream

The Monsterican Dream és el segon àlbum de la banda Lordi.

## Llista de Cançons

* Threatical Trailer – 01:09
* Bring It On (The Raging Hounds Return) – 04:35
* Blood Red Sandman – 04:03
* My Heaven Is Your Hell – 03:41
* Pet The Destroyer – 03:50
* The Children Of The Night – 03:45
* Wake The Snake – 03:46
* Shotgun Divorce – 04:42
* Forsaken Fashion Dolls – 03:43
* Haunted Town – 03:13
* Fire In The Hole – 03:27
* Magistra Nocte – 01:33
* Kalmageddon – 04:33

## Referències

* ↑ «Lordi» (en anglès). [Consulta: 9 gener 2022].
* ↑ «Lordi - The Monsterican Dream - Encyclopaedia Metallum: The Metal Archives». [Consulta: 9 gener 2022].
# Rocío San Miguel

Rocío San Miguel (Caracas, Veneçuela, 1966) és una advocada i activista de drets humans veneçolana, especialista en temes militars i president de l'ONG Control Ciutadà, una associació civil que el seu objectiu és la supervisió dels ciutadans en temes de seguretat nacional, de defensa i de les Forces Armades. També supervisa els compromisos de l'Estat veneçolà amb l'Estatut de Roma i la Comissió Interamericana de Drets Humans (CIDH).
Rocío San Miguel ha sofert una constant fustigació per part de funcionaris del govern veneçolà i de persones anònimes, a més de difamació a través de diferents mitjans televisius, impresos i radials estatals. El 18 de gener de 2012 la Comissió Interamericana de Drets Humans va atorgar mesures cautelars de protecció a favor de Rocío i la seva filla.
El 29 de juny de 2012, el Servei Bolivariano d'Intel·ligència Nacional (SEBIN) va aplanar la residència germano de Rocío, José Manuel San Miguel. El 25 de març de 2014, el president Nicolás Maduro va fer declaracions difamatòries en cadena nacional contra Rocío i la va acusar d'estar involucrada en un intent de cop d'Estat. Uns dies abans, el 18 de març de 2014, un desconegut es va acostar a ella mentre estava en el seu vehicle i la va amenaçar en reiterades oportunitats. El 2 de maig de 2014, el ministre d'Interior i Justícia que estava al càrrec en aquell moment, Miguel Rodríguez Torres, va acusar Rocío de ser una espia. San Miguel també ha estat atacada repetidament per Diosdado Cabell al seu programa de televisió Amb el Mall Donant.

## Referències

* ↑ Castro, Maolis «Rocío San Miguel: “El goteo de las deserciones militares está erosionando la roca”» (en castellà). El País, 22-02-2019 [Consulta: 24 gener 2020].
* ↑ Vinogradoff, Ludmila «Rocío San Miguel, especialista venezolana en materia militar: «La revuelta militar se desinfló en Venezuela»» (en castellà). ABC, 29-08-2017 [Consulta: 24 gener 2020].
* 1 2 3 «Rocío San Miguel» (en castellà). Defiendo DDHH. [Consulta: 23 abril 2019].

## Enllaços externs

* Lloc web oficial de Control Ciudadano (castellà)
# ATLAS

L'experiment A large Toroidal LHC ApparatuS (ATLAS, «Gran Aparell Toroidal de l'LHC») és un dels dos grans detector de partícules amb objectius generals en operació a l'accelerador de partícules LHC del laboratori internacional del CERN a Ginebra. Està dissenyat per estudiar diferents aspectes de les col·lisions entre protons i nuclis a energies al centre de masses de fins a 14 TeV. El programa de física inclou la producció i estudi del bosó de Higgs predit al model estàndard (SM), la recerca de possibles fenòmens més enllà del SM (forats negres, dimensions espacials addicionals, ...), i l'estudi del plasma de quarks i gluons.

## Referències

* ↑ ATLAS UCL

## Enllaços externs

* Pàgina oficial pública de l'experiment ATLAS al CERN
* Pàgina oficial de la col·laboració ATLAS al CERN